laion/Wikipedia-Exotic huggingface dataset:
আবদুল কাদের খান

আবদুল কাদের খান (উর্দু: ڈاکٹر عبد القدیر خان‎‎; ইংরেজি: Abdul Qadeer Khan) (১ই এপ্রিল ১৯৩৬ – ১০ অক্টোবর ২০২১) পাকিস্তানে শ্রদ্ধাসহকারে মহসিন-ই-পাকিস্তান (উর্দু: محسن پاکِستان‎‎; আক্ষরিকভাবে: পাকিস্তানের উদ্ধারক), অতি জনপ্রিয় ডঃ এ. কিউ. খান, ছিলেন একজন পাকিস্তানি পরমাণু বিজ্ঞানী এবং একজন ধাতুবিদ্যা প্রকৌশলী। পাকিস্তানের সমন্বিত পারমাণবিক বোমা প্রকল্পের জন্য এইচইইউ ভিত্তিক গ্যাস-সেন্ট্রিফিউস ইউরেনিয়াম সমৃদ্ধিকরণ প্রোগ্রামের প্রতিষ্ঠাতা হিসাবে গণ্য করা হয়। ১৯৭৬ সালে, তিনি খান গবেষণা পরিক্ষাগারসমূহ (কেআরএল) প্রতিষ্ঠিত করেন। ২০০১ সালে, অবসর হওয়ার পর্যন্ত তিনি একজন সাধারণ পরিচালক এবং ঊর্ধ্বতন বিজ্ঞানী ছিলেন এবং অন্যান্য বিজ্ঞান প্রকল্পে তিনি একটি প্রাথমিক এবং প্রাণপূর্ণ ব্যক্তিত্ব ছিলেন। পারমাণবিক বোমা প্রকল্পে অংশগ্রহণকারী ছাড়াও, তিনি আণবিক অঙ্গসংস্থানবিদ্যা, বাস্তব মারটেনসাইট এবং তার সমন্বিত ঘনীভূত এবং উপাদান পদার্থবিদ্যা-তে অবদান রাখেন। আবদুল কাদের খান ছিল পাকিস্তানের শীর্ষ বিজ্ঞানী এবং তাকে তথ্যের জন্য জিজ্ঞাসাবাদ করার পূর্বে দেশের বিভিন্ন বৈজ্ঞানিক প্রোগ্রামের সাথে জড়িত ছিলেন। পাকিস্তানে, ডঃ এ. কিউ. খান একটি বিশিষ্ট পরমাণু বিজ্ঞানী এবং মহসিন-ই-পাকিস্তান' (উর্দু: محسن پاکِستان‎‎; আক্ষরিকভাবে: পাকিস্তানের উদ্ধারক) হিসাবে উল্লিখিত। তার নামের বানান বিভিন্ন ভাবে করা হয়ে থাকে। দ্য পাকিস্তান একাডেমি অফ সায়েন্সেস (পিএএস) এবং ইসলামিক একাডেমি অফ সায়েন্সেস তার নাম Abdul Qaudeer Khan হিসাবে বানান করে থাকে। অন্য শিক্ষা প্রতিষ্ঠানের তার নামের বানান Abdul Qadir Khan বা Abdul Kadeer Khan হিসাবে করা হয়ে থাকে। তার বিকল্প নামের উচ্চারণ Gaudeer বা Gadeer করা হয়। অন্য দিকে, খানের জন্মের প্রশংসা পত্রে "Abdul Qadeer Khan" লেখা হয়েছে। "দ্য রথ অফ খান – ম্যাগাজিন"। দ্য আটলান্টিক। ৪ঠা ফেব্রুয়ারি, ২০০৪। সংগ্রহের তারিখ ২৬-০৯-২০১০।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য) "পাকিস্তানের পরমাণু বিজ্ঞানী আব্দুল কাদির খান মারা গেছেন"। বিবিসি বাংলা। সংগ্রহের তারিখ ২০২১-১০-১০।  (IISS), International Institute for Strategic Studies (2006)। "ভুট্টো ছিলেন পাকিস্তানের এটম বোমা প্রোগ্রামের জনক"। ইন্টারন্যাশনাল ইন্সটিটিউট ফর স্ট্রাটেজিক স্টাডিজ। ১৪ মার্চ ২০১২ তারিখে মূল থেকে আর্কাইভ করা। সংগ্রহের তারিখ ২০১১।  এখানে তারিখের মান পরীক্ষা করুন: |সংগ্রহের-তারিখ= (সাহায্য) জেরেমি বার্নস্টেন (২৮শে মে, ২০০৯)। "He Changed History"। সংগৃহীত তারিখ ২০১২। দাপ্তরিক ওয়েবসাইট টেমপ্লেট:Pakistanspaceagency
হট স্পট (ক্রিকেট)

হট স্পট হচ্ছে ইনফ্রারেড ইমেজিং প্রক্রিয়া। এই প্রক্রিয়া এখন পর্যন্ত ক্রিকেট ছাড়া অন্য কোথাও খুব একটা দেখা যায় নি। সাধারণত ক্রিকেট খেলায় ব্যাটসম্যানের গায়ে অর্থাৎ প্যাডে, গ্লাভসে কিংবা ব্যাটে বল’র টাচ বা এডজ বের করতে এই পদ্ধতি ব্যবহার করা হয়। মাঠে’র দুই আম্পায়ার যখন কোনও আউট’র জন্য থার্ড আম্পায়ার’র কাছে যান তখন তিনি হট স্পট দিয়ে এডজ কিংবা স্পর্শ পরীক্ষা করে দেখেন। ইনফ্রারেড (Infrared) ইমেজিং এর কারণে ব্যাটসম্যানের চারপাশ এবং ব্যাটসম্যানকে কালো দেখায়। অনেকটা ম্যানুয়াল ক্যামেরার নেগেটিভ এর মত। সেক্ষেত্রে স্পর্শ এর জায়গাটা তুলনামূলকভাবে সাদা দেখায়। এ প্রক্রিয়ার জন্য দুটি ক্যামেরার প্রয়োজন হয়। দুটি ক্যামেরাকে থাকতে হবে সম্পূর্ণ বিপরীত দিকে। এবং এই ক্যামেরাগুলুকে থাকতে হবে মাঠ থেকে কিছুটা উপরে পুরা খেলাটাকে ভিডিও করা অবস্থায়। বল অন্য কোনও কিছু’র অংশের সাথে সংঘর্ষ করলে সেই জায়গাটা সাদা করে দেওয়াই হটস্পট এর কাজ। ফ্রান্সের গবেষক নিকোলাস বিওন (Nicholas Bion) সর্বপ্রথম হট স্পট সিস্টেম আবিষ্কার করেন। ২০০৬ সালে অস্ট্রেলিয়ায় সর্বপ্রথম (অস্ট্রেলিয়া বনাম ইংল্যান্ড) খেলার সময় এই হটস্পট সিস্টেম প্রথম চালু করা হয়। কিন্তু আরও আগে দ্য গাব্বা’তে ২৩ নভেম্বের ২০০৬ হটস্পট তার পথ চলা শুরু করে। স্কাই স্পোর্টস ও স্নিকোমিটার নামক অস্ট্রেলিয়ান কোম্পানী এই হট স্পট সিস্টেমে’র উদ্দোগতা। তবে ঐ অ্যাশেজ কিন্তু নাইন নেটওয়ার্ক কোম্পানি এই প্রযুক্তি নিয়ে আসে।
জড়তা

জড়তা বা জাড্য বলতে, কোনো বস্তু যে অবস্থায় আছে সেই অবস্থায় থাকতে চাওয়ার যে প্রবণতা, বা সেই অবস্থা যেমন গতি বা স্থিতাবস্থা বজায় রাখতে চাওয়ার যে ধর্ম, তা বোঝানো হয়ে থাকে। জড়তার ধারণা পদার্থবিজ্ঞানের একটি মৌলিক বিষয় যা বস্তুর গতীয় অবস্থা সম্পর্কে ধারণা দেয় এবং বস্তুর উপর প্রযুক্ত বলের প্রভাব বর্ণনা করে। বিজ্ঞানী নিউটন তার ফিলোসোফিয়া ন্যাচারালিস প্রিন্সিপিয়া ম্যাথম্যটিকা বইতে জড়তাকে তার প্রথম সূত্রের সাহায্যে ব্যাখ্যা করেন। নিউটনের প্রথম সূত্রটি হল: “বাহ্যিক বল প্রয়োগ না করলে স্থির বস্তু স্থিরই থাকে এবং গতিশীল বস্তু সুষম দ্রুতিতে সরল পথে চলতে থাকে।” জড়তা দুই ধরনের। যথা: এক. স্থিতি জড়তা বা স্থিতিজাড্য দুই. গতি জড়তা বা গতিজাড্য বস্তুর জড়তা এর ভর এবং বেগের উপর নির্ভর করে। কোন বস্তুর বেগ যত বেশি হবে বা ভর যত বেশি হবে সেটির জড়তা তত বেশি হবে। বস্তুর ভরবেগ হল এর জড়তার একটি পরিমাপ। কোন গতিশীল বস্তুর ভর ও বেগের গুণফলকে ভরবেগ বলা হয়। কোন বস্তুর ভরবেগ যত বেশি তার জড়তা তত বেশি হবে এবং এটি চলার পথে কোন বস্তুকে তত বেশি বল প্রয়োগ করতে পারবে। এবং বস্তুটিকে স্থির অবস্থায় আনতে তত বেশি বল প্রয়োগ করতে হবে। গানিতিকভাবেঃ কোন বস্তুর ভরবেগ p {\displaystyle p} , বেগ v {\displaystyle v} , ভর m {\displaystyle m} হলে p {\displaystyle p} = m {\displaystyle m} v {\displaystyle v} আবার কোন স্থির বস্তুর ভর যত বেশি হবে তকে গতিশীল করতে তত বেশি বল প্রয়োগ করতে হবে। কারণ ভর বেশি হলে এর জড়তাও বেশি হবে। উদাহরণস্বরূপ বলা যায় যে ২০০মিটার/সেকেন্ড বেগের ০.০৫কিলোগ্রাম ভরের একটি বুলেট যে পরিমাণ জড়তা সম্পন্ন ১০০০ কিলোগ্রাম ভরের ০.০১ মিটার/সেকেন্ড বেগের একটি গাড়ির জড়তা সমান এবং দুটিকে থামাতেই সমান পরিমাণ বল প্রয়োগ করতে হবে। কারণ উভয়েরই ভরবেগ ১০কিলোগ্রাম x মিটার/সেকেন্ড। Andrew Motte's English translation:Newton, Isaac (১৮৪৬), Newton's Principia : the mathematical principles of natural philosophy, New York: Daniel Adee, পৃষ্ঠা 72 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আমিন উল্লাহ শেখ (বীর বিক্রম)

আমিন উল্লাহ শেখ (জন্ম: অজানা - মৃত্যু: ১৯৯৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। আমিন উল্লাহ শেখের পৈতৃক বাড়ি চাঁদপুরের ফরিদগঞ্জ উপজেলার পাইকপাড়া গ্রামে। তার বাবার নাম নোয়াব আলী শেখ এবং মায়ের নাম মাহমুদা খাতুন। তার স্ত্রীর নাম আয়েশা বেগম। তাদের এক মেয়ে, ছয় ছেলে। আমিন উল্লাহ শেখ পাকিস্তানি নৌবাহিনীতে ইলেকট্রিক আর্টিফিসার (ইএ) পদে চাকরি করতেন। ১৯৭১ সালে ফ্রান্সের তুলন নৌঘাঁটিতে সাবমেরিনার হিসেবে প্রশিক্ষণে ছিলেন। মুক্তিযুদ্ধ শুরু হলে ৩১ মার্চ আরও সাতজন বাঙালি সাবমেরিনারের সঙ্গে তুলন থেকে পালিয়ে অনেক বাধাবিপত্তি অতিক্রম করে ভারতে যান। পরে তিনি মুক্তিবাহিনীর নৌ-উইংয়ে অন্তর্ভুক্ত হন। মুক্তিযুদ্ধকালে মুক্তিবাহিনীর নৌ মুক্তিযোদ্ধারা কেন্দ্রীয় পরিকল্পনায় আগস্ট মাসে একযোগে কয়েকটি সফল অপারেশন পরিচালনা করেন। এতে পাকিস্তান সরকারের ভিত কেঁপে ওঠে। বহির্বিশ্বে বাংলাদেশের মুক্তিযুদ্ধ নিয়ে হইচই পড়ে। এর সাংকেতিক নাম ছিল ‘অপারেশন জ্যাকপট’। এরপর নৌ মুক্তিযোদ্ধারা বাংলাদেশ থেকে ভারতে ফিরে যান। কিছুদিন পর তারা কয়েকটি দলে বিভক্ত হয়ে আবার বাংলাদেশে রওনা হন। আমিন উল্লাহ শেখের নেতৃত্বে ২৬ জনের একটি দল রওনা হয় চাঁদপুরের উদ্দেশে। অক্টোবর মাসের শেষে তারা চাঁদপুরে পৌঁছান। এবার আগের মতো কেন্দ্রীয় পরিকল্পনা ছিল না। কোনো নির্দিষ্ট এলাকা বা সময় বেঁধে দেওয়া হয়নি। প্রতিটি দলের দলনেতা সহযোদ্ধাদের সঙ্গে আলোচনা করে টার্গেট নির্ধারণ করতেন। দ্বিতীয় পর্যায়ে আমিন উল্লাহ শেখরা চাঁদপুরে অনেকগুলো অপারেশন করেন। এর মধ্যে বার্মা ইস্টার্ন (বর্তমানে মেঘনা) কোম্পানির তেলের ডিপো, এমভি লোরেম, এমভি স্বামী, এমভি লিলিসহ চীনা পতাকাবাহী জাহাজ ও পাকিস্তান নৌবাহিনীর গানবোট ধ্বংস উল্লেখযোগ্য। ৩০ অক্টোবর রাতে তারা দুটি দলে বিভক্ত হয়ে একই সময় দুটি অপারেশন করেন। আমিন উল্লাহ শেখ পরিকল্পনা করেছিলেন ওই রাতে তারা চাঁদপুরের ভাটিতে নীলকমলের কাছে অপারেশন করবেন। সেখানে রাতে পাকিস্তানি সেনা ও নৌবাহিনীর কয়েকটি গানবোট নোঙর করা থাকত। এদিকে ডাকাতিয়া নদীর লন্ডন ঘাটে মার্কিন পতাকাবাহী এমভি লোরেমও সেদিন নোঙর করা ছিল। জাহাজটি পাকিস্তানিদের জন্য খাদ্য ও সমরাস্ত্র বহন করে সেখানে আসে। এ খবর আমিন উল্লাহ শেখ সে দিনই জানতে পারেন। তিনি সহযোদ্ধাদের সঙ্গে আলোচনা করে একই দিন ওই জাহাজেও অভিযান পরিচালনার সিদ্ধান্ত নেন। তার প্রত্যক্ষ তত্ত্বাবধানে পরিচালিত হয় পাকিস্তানি গানবোট ধ্বংসের অভিযান। অপর দল এমভি লোরেম জাহাজ ধ্বংস করে। নীলকমলে নিরাপত্তাব্যবস্থা ছিল অত্যন্ত মজবুত। এরই মধ্যে সে দিন তার সহযোদ্ধারা দুঃসাহসিকতার সঙ্গে মাইন লাগিয়ে পাকিস্তানি নৌবাহিনীর একটি গানবোট ডুবিয়ে দেন। দুর্ধর্ষ নৌ-মুক্তিযোদ্ধাদের আক্রমণ পাকিস্তানিরা কঠোর নিরাপত্তাবলয় তৈরি করেও প্রতিরোধ করতে পারেনি। অন্যদিকে লন্ডন ঘাটে ডুবে যাওয়া ‘এমভি লোরেম’ স্বাধীনতার পর তিন দশক ওই অভিযানের স্মৃতি বহন করে। তখন পর্যন্ত সেটি উদ্ধার করা সম্ভব হয়নি। মুক্তিযুদ্ধকালের এসব অভিযানের ধরন ও বিবরণ এখন মনে হয় একই রকম। কিন্তু বাস্তবে কোনো ঘটনাই এক রকম ছিল না। স্থান ও অবস্থানভেদে প্রতিটি অভিযান ছিল ভিন্ন রকমের। সুচিন্তিত পরিকল্পনা করে মুক্তিযোদ্ধাদের এক একটি অভিযান সফল করতে হয়েছে। বীর বিক্রম "দৈনিক প্রথম আলো, "তোমাদের এ ঋণ শোধ হবে না" | তারিখ: ১০-১০-২০১২"। ২০২০-০৮-২৪ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।
সুতরাং

সুতরাং ১৯৬৪ সালে মুক্তিপ্রাপ্ত বাংলাদেশের স্বাধীনতাপূর্ব একটি পাকিস্তানি বাংলা ভাষার চলচ্চিত্র। ছবিটি পরিচালনা করেছেন সুভাষ দত্ত এবং তিনি এই ছবিতে একটি গ্রামের ছেলের চরিত্রে অভিনয় করেছেন। সুভাষ দত্ত ছাড়াও ছবির প্রধান প্রধান চরিত্রগুলোতে অভিনয় করেছেন কবরী, রানী সরকার, বেবী জাসমীন, বেবী জামান, মেছবাহ, আকবর, মঞ্জুর, ইনাম, সিরাজ, মেহেদী, খান জইনুলসহ আরো অনেকে। সৈয়দ শামসুল হক এই চলচ্চিত্রের চিত্রনাট্য, সংলাপ রচনা করেছিলেন এবং সকল গানের গীতিকার ছিলেন। এটি কবরী অভিনীত প্রথম চলচ্চিত্র। সুভাষ দত্তের প্রথম পরিচালিত চলচ্চিত্র। এই চলচ্চিত্রের মাধ্যমে সত্য সাহার চলচ্চিত্র সংগীত পরিচালনার অভিষেক ঘটে। এটি বাংলাদেশের প্রথম চলচ্চিত্র হিসেবে আন্তর্জাতিক চলচ্চিত্র সম্মাননা লাভ করেছিল। ১৯৬৫ সালে ফ্রাংকফুর্ট চলচ্চিত্র উৎসবে দ্বিতীয় শ্রেষ্ঠ চলচ্চিত্র হিসেবে পুরস্কার লাভ করে। গ্রামের চঞ্চল তরুণী কবরীকে ( জরিনার ভূমিকায়) ভালবাসে যুবক সুভাষ দত্ত ( আবদুল জব্বার খানের ভূমিকায়)। ভাবীকে দিয়ে জরিনার বাবার কাছে বিয়ের প্রস্তাব পাঠায় সে, কিন্তু জরিনার বাবা দরিদ্র জব্বারের সাথে মেয়ের বিয়ে দিতে রাজি হয়না। টাকা উপার্জনের উদ্দেশ্যে ঢাকায় এসে নৈশপ্রহরীর চাকরি নেয় জব্বার। টাকা আয় করে গ্রামে ফিরে দেখে জরিনার বিয়ে হয়ে গেছে। ভাঙা মনে শহরে ফিরে আসে জব্বার। ওদিকে মদ্যপ স্বামীর সংসারে নির্যাতন আর অপমানের শিকার হয় জরিনা। নিরুপায় জরিনার বাবা জব্বারের সাহায্য নেয়ার জন্য শহরে আসে। ঘটনাচক্রে জরিনার সাথে দেখা হয় জব্বারের। এভাবে বিয়োগান্তক পরিণতির দিকে এগিয়ে যায় কাহিনী। কবরী - সুভাষ দত্ত - রানী সরকার বেবী জাসমীন - বেবী জামান - মেছবাহ - আকবর - মঞ্জুর - ইনাম - সিরাজ - মেহেদী - খান জয়নুল - ফ্রাংকফুর্ট চলচ্চিত্র উৎসবে দ্বিতীয় শ্রেষ্ঠ চলচ্চিত্র - (১৯৬৫) পাকিস্তান চলচ্চিত্র উৎসব শ্রেষ্ঠ সহ-অভিনেতার পুরস্কার - (১৯৬৫) সুতরাং ছবির সংগীত পরিচালনা করেন বাংলাদেশের বিখ্যাত সংগীত পরিচালক সত্য সাহা। ‘তুমি আসবে বলে, কাছে ডাকবে বলে, ভালোবাসবে বলে শুধু মোরে’ - গায়িকাঃ আঞ্জুমান আরা বেগম। ‘নদী বাঁকা জানি, চাঁদ বাঁকা জানি, তাহার চেয়ে আরও বাঁকা তোমার ছলনা’ - দ্বৈত কন্ঠেঃ মুস্তাফা জামান আব্বাসী ও ফেরদৌসী রহমান।১ এই যে আকাশ, এই যে বাতাস - গায়কঃ আব্দুল আলীম ও কাজী আনোয়ার হোসেন। এমন মজা হয় না, গায়ে সোনার গয়না, বুবুমণির বিয়ে হবে বাজবে কত বাজনা - শিশুশিল্পী আলেয়া শরাফী। ১ মুস্তাফা জামান আব্বাসী ও ফেরদৌসী রহমানের একত্রে প্রথম চলচ্চিত্রের গান ছিল "আমি কখনো গান লিখতে চাইনি"। প্রথম আলো। সংগ্রহের তারিখ ২০১৯-০৯-১৬।  নিজস্ব প্রতিবেদক সুভাষ দত্ত আর নেই ওয়েব্যাক মেশিনে আর্কাইভকৃত ২০২০-০৫-২৪ তারিখে দৈনিক প্রথম আলো, নভেম্বর ১৭, ২০১২ সুতরাং, বাংলা মুভি ডাটাবেইজ সুতরাং - বাংলা মুভি ডাটাবেজ
অ্যালান আইজ্যাক

অ্যালান রেমন্ড আইজ্যাক, সিএনজেডএম (ইংরেজি: Alan Isaac; জন্ম: ২০ জানুয়ারি, ১৯৫২) নিউজিল্যান্ডের সাবেক ক্রিকেট খেলোয়াড়। এছাড়াও তিনি আইসিসি’র সভাপতির দায়িত্ব পালন করেন। ২০০৮-২০০৯ মেয়াদে নিউজিল্যান্ড ক্রিকেট বোর্ডের সভাপতি হিসেবে আসীন হন। বামহাতি ব্যাটসম্যানরূপে শৈশবকাল থেকেই ওয়েলিংটনে ক্রিকেট খেলেছেন অ্যালান আইজ্যাক। ২০১২ সালে আন্তর্জাতিক ক্রিকেট কাউন্সিলের সভাপতি হিসেবে ভারতীয় ক্রিকেট কন্ট্রোল বোর্ডের সাবেক সভাপতি শরদ পওয়ারের স্থলাভিষিক্ত হন। পরবর্তীতে ২৬ মে, ২০১৪ তারিখে বাংলাদেশ ক্রিকেট বোর্ডের সাবেক সভাপতি ও আইসিসি’র সাবেক সহ-সভাপতি আ হ ম মোস্তফা কামাল ১১শ সভাপতি হিসেবে তার স্থলাভিষিক্ত হন। ২০১৩ সালের নববর্ষের সম্মাননায় ক্রিকেট ও ব্যবসায়ে অসামান্য অবদান রাখায় অ্যালান আইজ্যাককে কম্প্যানিয়ন অব দ্য নিউজিল্যান্ড অর্ডার অব মেরিট পদবীতে ভূষিত করা হয়। "Alan Isaac"। সংগ্রহের তারিখ ২০১২-০৬-২৯।  "Srinivasan confirmed as ICC Chairman, Mustafa Kamal becomes 11th ICC President"। International Cricket Council। ২৬ জুন ২০১৪। ৮ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ২৬ জুন ২০১৪।  "New Year Honours List 2013. Department of the Prime Minister and Cabinet. Retrieved 1 January 2013."। ১ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১৩।  ডেভ রিচার্ডসন নিউজিল্যান্ড ক্রিকেট বোর্ড আইসিসি সভাপতিদের তালিকা আন্তর্জাতিক ক্রিকেট কাউন্সিল ক্রিকেট প্রবেশদ্বার ইএসপিএনক্রিকইনফোতে অ্যালান আইজ্যাক (ইংরেজি)
ওলেভ ব্যাডেন পাওয়েল

ওলেভ সেন্ট ক্লেয়ার ব্যাডেন-পাওয়েল, ব্যারোনেস ব্যাডেন-পাওয়েল, জিবিই (ইংরেজি: Olave St Clair Baden-Powell, Baroness Baden-Powell; জন্ম: ২২ ফেব্রুয়ারি, ১৮৮৯ - মৃত্যু: ২৫ জুন, ১৯৭৭) স্কাউটিং এবং গার্ল গাইডসের প্রতিষ্ঠাতা রবার্ট ব্যাডেন পাওয়েলের সহধর্মিনী এবং সহযোগী হিসেবে স্কাউট আন্দোলনে ৩৫ বছরেরও অধিককাল সম্পৃক্ত ছিলেন। ইংল্যান্ডের চেষ্টারফিল্ডে 'ওলেভ সেন্ট ক্লেয়ার' নামে জন্মগ্রহণ করেন। পরবর্তীতে তিনি 'ওলেভ, লেডি ব্যাডেন-পাওয়েল'; 'দ্য ডোয়েজার ল্যাডি ব্যাডেন-পাওয়েল' নামেও পরিচিতি লাভ করেন। চিত্রকর হ্যারল্ড সোয়ামেজের ৩য় এবং সর্বকনিষ্ঠ কন্যা ছিলেন। তিনি বাবা-মা এবং অনেক গভার্নেসের তত্ত্বাবধানে বাড়ীতে পড়াশোনা করেন। জীবনের প্রথম ২৩ বছরের মধ্যে সতেরটি বাড়ীতে বসবাস করেছেন। ওলেভ বহিরাঙ্গনের ক্রীড়া হিসেবে টেনিস, সুইমিং, ফুটবল, স্কেটিং এবং ক্যানোইংয়ের প্রতি আসক্ত ছিলেন। এছাড়াও তিনি ভায়োলিন বাজাতে ভালবাসতেন। জানুয়ারি, ১৯১২ সালে ওলেভ ২য় বোয়ের যুদ্ধ বিজয়ী এবং স্কাউটের প্রতিষ্ঠাতা রবার্ট ব্যাডেন পাওয়েলের সাথে মিলিত হন। পাওয়েল তখন নিউইয়র্ক থেকে স্কাউটের বিশ্ব সফরে বের হয়েছেন। ২৩ বছর বয়সী ওলেভ এবং ৫৫ বছর বয়সী রবার্ট একই তারিখে জন্মগ্রহণ করেছিলেন। একই বছরের সেপ্টেম্বর মাসে গণমাধ্যমের কারণে বাগদান পর্ব সমাপণ করেন। কঠোর গোপনীয়তায় তারা ৩০ অক্টোবর, ১৯১২ সালে বিবাহবন্ধনে আবদ্ধ হন। ইংল্যান্ডের স্কাউট এবং গাইডেরা প্রত্যেকই এক পেনি করে চাঁদা সংগ্রহ করে ব্যাডেন-পাওয়েল দম্পতির জন্যে বিয়ের উপহারস্বরূপ একটি গাড়ী দেয়। ১৯১৮ সালে ওলেভ ব্রিটেনের চীফ গাইডরূপে নিযুক্ত হন। পরবর্তীতে একই বছর তিনি স্বর্ণমণ্ডিত সিলভার ফিস পুরস্কারে ভূষিত হন। ১৯৩০ সালে তিনি ওয়ার্ল্ড চীফ গাইড হিসেবে নির্বাচিত হন। গাইড এবং গার্ল স্কাউট আন্দোলনের বৃহৎ পরিসরে অংশগ্রহণ করে উত্তরণ ঘটান। আন্তর্জাতিক স্কাউট জাম্বুরীতে অংশগ্রহণসহ বিশ্বের ১১১টি দেশ পরিদর্শন করেন। "The Derbyshire Childhood of Olave, Lady Baden-Powell, G.B.E." by Jill E. Armitage, B.A., F.I.P.D., M.I.D.D.A., Storforth Publications, 1994, আইএসবিএন ০-৯৫২৪৮২০-০-২ "Baden-Powell: Two lives of Hero" by William Hillcourt, Heineman, 1964, p. 335. Olave Baden Powell — The World Chief Guide including a timeline Family details (from ePeerage) Robert Baden-Powell Photographs Olave's ancestry — one line Awards
বাংলাদেশের ডাকটিকিট

বাংলাদেশের ডাকটিকেট প্রথম প্রকাশিত হয়, ১৯৭১ সালের ২৬শে জুলাই, বাংলাদেশ একটি স্বাধীন রাষ্ট্র হিসাবে প্রতিষ্ঠিত হওয়ার আগে, মুক্তিযুদ্ধ চলাকালিন অবস্থায়। ১৯৭১ সালে বাংলাদেশের মুক্তিসংগ্রামের প্রতি বর্হিবিশ্বের দৃষ্টি আকর্ষণ ও বিভিন্ন বন্ধুভাবাপন্ন দেশের সমর্থন লাভের উদ্দেশ্যে মুজিবনগর সরকার বাংলাদেশে ডাকটিকিট প্রচলন করার সিদ্ধান্ত গ্রহণ করেন। অধ্যাপক-শিল্পী বিমান মল্লিক বাংলাদেশের প্রথম ৮টি ডাকটিকিটের নকশা করেন। ব্রিটিশ পার্লামেন্টের সদস্য জন স্টোনহাউসের পরামর্শ অনুযায়ী ১৯৭১-এর এপ্রিলের শেষদিকে প্রবাসী বাংলাদেশ সরকারের প্রধানমন্ত্রী তাজউদ্দীন আহমদ ডাকটিকিট প্রকাশের বিষয়ে সিদ্ধান্ত গ্রহণ করেন সে অনুযায়ী স্টোনহাউস যুক্তরাজ্য প্রবাসী ভারতের পশ্চিমবঙ্গের বাঙালি গ্রাফিক শিল্পী অধ্যাপক বিমান মল্লিকের সঙ্গে যোগাযোগ করে এক প্রস্থ ডাকটিকিটের নকশা তৈরি করে দেওয়ার অনুরোধ করেন। বাংলাদেশ সরকারের প্রতিনিধি বিচারপতি আবু সাঈদ চৌধুরীর নির্দেশ মতো বিমান মল্লিক ডাকটিকিটের সম্পূর্ণ পরিকল্পনা, নকশা তৈরির দায়িত্বভার গ্রহণ করেন। সংবাদপত্র, রেডিও ও টেলিভিশনের মাধ্যমে নিরাপরাধ বাঙালি জনসাধারণের ওপর পাকিস্তানি সেনাবাহিনীর অমানুষিক অত্যাচারের কাহিনী শিল্পীর অজ্ঞাত ছিল না। তাই সেই প্রস্তাব ও দায়িত্ব গ্রহণ করে তিনি পূর্ববঙ্গের বাঙালিদের স্বাধিকার সংগ্রামে সাধ্যমতো সাহায্যদানের সুযোগটি গ্রহণ করেন। বিমান মল্লিক অধ্যাপনার কাজে ব্যস্ত থাকা সত্ত্বেও মাত্র ছয় সপ্তাহের মধ্যে আটটি ডাকটিকিটের নকশা তৈরির কাজ সম্পন্ন করেন। বিচারপতি আবু সাঈদ চৌধুরী এক স্মৃতিচারণে বলেছেন, 'এই ডাকটিকিট প্রকাশের ফলে মুজিবনগর সরকার যে বাংলাদেশ পরিচালনা করছে, এই ধারণা বিদেশে সমর্থন লাভ করে।' ডাকটিকিটের একটিতে বাংলাদেশের মানচিত্র ছিল, অন্য একটিতে ছিল ব্যালটবাক্স। ব্যালটবাক্স গণতন্ত্রের প্রতীক। আরেকটি ছিল শিকল ভাঙার ছবি। এর দ্বারা ইঙ্গিত করা হয়েছে বাংলাদেশ পাকিস্তানের পরাধীনতা থেকে মুক্ত হয়েছে। একটি টিকিটে ছিল বঙ্গবন্ধুর প্রতিকৃতি, আরেকটিতে ঢাকা বিশ্ববিদ্যালয়ে গণহত্যার চিত্র। ১৯৭১-এর ২৯শে জুলাই বাংলাদেশের প্রথম ৮টি ডাকটিকিট ও ফাস্ট ডে কাভার বিভিন্ন দেশে আনুষ্ঠানিকভাবে প্রকাশ উপলক্ষে ব্রিটিশ পার্লামেন্ট একটি অনুষ্ঠানের আয়োজন করে। আটটি ডাকটিকিট বিশিষ্ট্য প্রতি সেটের মূল্য ছিল ২১ টাকা ৮০ পয়সা। ১০ পয়সা বাংলাদেশের ভৌগোলিক অবস্থান। ২০ পয়সা ঢাকা বিশ্ববিদ্যালয়ের হত্যাকাণ্ড। ৫০ পয়সা সাড়ে সাত কোটি মানুষ। ১ টাকা বাংলাদেশের পতাকা ২ টাকা ১৯৭০ সালের নির্বাচনের ফল। ৩ টাকা ১০ এপ্রিল ১৯৭১ এ স্বাধীন বাংলাদেশ সরকার ঘোষণা। ৫ টাকা বঙ্গবন্ধু শেখ মুজিবুর রহমান। ১০ টাকা বাংলাদেশকে সমর্থন করুন। ১৯৭২ সালের বিজয় দিবসে প্রকাশিত ডাকটিকিটের ডিজাইনার ছিলেন কে. জি. মুস্তফা। ১৯৭২ সালের স্বাধীনতা দিবসে প্রকাশিত প্রতীক ছিল সংগ্রামের প্রতীক হিসাবে আগুনের ফুলকি, যার ডিজাইনার নিতুন কুন্ডু। সাত বীরশ্রেষ্ঠের স্মরণে প্রথম ডাকটিকেট প্রকাশিত হয় ১৬ ডিসেম্বর ১৯৮২; ডিজাইনার ছিলেন আহমেদ এফ করিম। প্রবাসী বাংলাদেশ সরকারের ডাকটিকিট[স্থায়ীভাবে অকার্যকর সংযোগ], প্রথম আলো পত্রিকা, লেখক: এ টি এম আনোয়ারুল কাদির, প্রকাশিত হয়েছে: ২৬-০৩-২০১২। বাংলাদেশের প্রথম ডাকটিকিট[স্থায়ীভাবে অকার্যকর সংযোগ], প্রথম আলো পত্রিকা, প্রকাশিত হয়েছে: ১০-১০-২০০৯। বাংলাদেশের প্রথম ডাকটিকেট, techzoom24.com.
বাংলাদেশ অলিম্পিক সংস্থা

বাংলাদেশ অলিম্পিক সংস্থা বাংলাদেশের জাতীয় অলিম্পিক কমিটি হিসেবে আন্তর্জাতিক অলিম্পিক কমিটিতে প্রতিনিধিত্ব করছে। এর আইওসি কোড হচ্ছে BAN। এছাড়াও, ক্রীড়া সংস্থা হিসেবে এটি কমনওয়েলথ গেমসে অংশগ্রহণের যাবতীয় কার্যাবলী সম্পাদন করছে। সংস্থার সদর দফতর ঢাকায় অবস্থিত। বাংলাদেশ অলিম্পিক সংস্থা বা বিওএ ১৯৭৯ সালে প্রতিষ্ঠিত হয়। বাংলাদেশ ৪৫ সদস্যবিশিষ্ট এশিয়া অলিম্পিক কাউন্সিলের অন্যতম সদস্য। ১৯৮০ সালে এটি আন্তর্জাতিক অলিম্পিক কমিটির স্বীকৃতি পায়। "Bangladesh at the Commonwealth Games"। Commonwealth Games Federation। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৭ নভেম্বর ২০১২।  creation of BOC, সংগ্রহ: ২৫ জানুয়ারি, ২০১৩ "Bangladesh Olympic Association (BAN), collection: 3 March, 2012"। ২৪ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১৮ নভেম্বর ২০১২।  প্রাতিষ্ঠানিক ওয়েবসাইট অলিম্পিক ক্রীড়া এশিয়া অলিম্পিক কাউন্সিল কমনওয়েলথ গেমস
পাথরের বন

পাথরের বন বা পাথুরে বন বা স্টোন ফরেস্ট (চীনা: 石林; ফিনিন: Shílín) হচ্ছে চীনের ইউনান প্রদেশের চিরবসন্তের শহর কুনমিং থেকে ৮৫ কিলোমিটার দুরের সাইলন জেলার দিকে প্রকৃতির অপার বিস্ময়। পাথরের বন প্রকৃতির এক অদ্ভুত খেয়াল। চারিদিকে পাথরের অভূতপূর্ব সব কারুকার্য। চীনের ইউনান প্রদেশের এই পর্বতমালাটি হিমালয় পর্বতমালারই একটি অংশ। ছোট বড় উঁচু নিচু বিচিত্র পাথর দিগ্বিদিক এমনভাবে ছড়িয়ে ছিটিয়ে আছে যেন এক গভীর জঙ্গল, যে জঙ্গলে পাতায় ছাওয়া সবুজের পরিবর্তে বিশাল সব পাথুরে বৃক্ষ সদম্ভে দাঁড়িয়ে আছে। ২০০৭ সালেই ইউনেস্কো শিলিন পাথুরে বনকে বিশ্ব ঐতিহ্যকেন্দ্র বলে ঘোষণা করে। পাথরের বনের আজকের এই অবস্থায় পৌছতে লেগেছিলো প্রায় ২৭০ মিলিয়ন বছর। শত শত বছর ধরে সাগরের তলদেশে জমা হচ্ছিল চুনাপাথর। ভূ-তত্ত্ববিদদের মতে এই পাথরের বন কারস্ট টপোগ্রাফির এক নান্দনিক উদাহরণ। প্রকৃতির বিচিত্র খেয়ালে কোন এক সময় হয়তো এখানে বয়ে গিয়েছিল বড়সড় কোনো ভূমিকম্প, কিংবা রহস্যময় কোনো কারণে অত্র অঞ্চলে ঘটে এক ভৌগোলিক পরিবর্তন, সাগরের তলদেশের পানি শুকিয়ে যেতে থাকে আর সাগরের তলদেশ থেকে বেরিয়ে আসে লক্ষ বছরের পুরনো বৈচিত্রময় চুনাপাথরের পাহাড়। পাহাড়গুলো আজো তার বুকের মধ্যে ধারণ করে আছে নানাবিধ সামুদ্রিক ফসিল। সাইলন জাতীয় চিনে অঞ্চল ৩৫০ বর্গকিলোমিটার (১৪০ বর্গমাইল) এলাকা জুড়ে রয়েছে এবং একে সাত নিম্নরূপ এলাকায় বিভক্ত করা হয়: বৃহত্তর ও হ্রাস পাথরের বন (大, 小 石林) - Lizijing পাথরের বন নামেও পরিচিত (李子菁 石林) Naigu পাথরের বন (乃 古 石林) Zhiyun গুহা (芝 云 洞) চ্যাং হ্রদ (长 湖 আক্ষরিক দীর্ঘ হ্রদ) ইউ হ্রদ (月 湖 আক্ষরিক চাঁদের হ্রদ) Dadie জলপ্রপাত (大 叠水) Qifeng গুহা (奇峰 洞) প্রচলিত লোককাহিনী অনুসারে, প্রেমিককে বিয়ে করতে চেয়েছিল উই আদিবাসী এক মেয়ে। কিন্তু সমাজের বাধার মুখে প্রতিষ্ঠা করতে পারেনি ভালোবাসার দাবি। শোকে জমে পরে পাথর হয়ে যায় আশিমা। মাথায় স্কার্ফ এবং হাতে ঝুড়ি নিয়ে ঘুরতে থাকা মেয়ের মতো দেখতে এ পাথরটির সামনে প্রতিবছর নানা অনুষ্ঠানের আয়োজন করে উই আদিবাসীরা। "Twenty-two new sites inscribed on UNESCO's World Heritage List, and one deleted during Committee meeting in Christchurch"। UNESCO World Heritage Convention। জুন ২৯, ২০০৭। সংগ্রহের তারিখ ফেব্রুয়ারি ১৭, ২০১১।  "পাথরের বন ট্রাভেলচীনাইউনান.কম থেকে"। ২২ নভেম্বর ২০০৭ তারিখে মূল থেকে আর্কাইভ করা। সংগ্রহের তারিখ ১৮ নভেম্বর ২০১২।  উইকিমিডিয়া কমন্সে পাথরের বন সংক্রান্ত মিডিয়া রয়েছে।
সংসদ বাংলাদেশ টেলিভিশন

সংসদ বাংলাদেশ বাংলাদেশ সরকারের একটি নিজস্ব চ্যানেল যেখানে বাংলাদেশ জাতীয় সংসদের কার্যক্রম দেখানো হয়। এটি ২৫ জানুয়ারি ২০১১ হতে সম্প্রচার শুরু করে। বর্তমানে বাংলাদেশ টেলিভিশনের সঙ্গে সমঝোতা চুক্তির ভিত্তিতে চলছে চ্যানেলটি। চ্যানেলটি বাংলাদেশের জাতীয় সংসদ থেকে সরাসরি সম্প্রচারিত হয়। চ্যানেলের দৈনিক সম্প্রচারের শেষ দুই ঘণ্টায় অন্যান্য অনুষ্ঠান, যেমন শিক্ষামূলক এবং উন্নয়ন সম্পর্কিত অনুষ্ঠান সম্প্রচারিত হয়। সংসদ অধিবেশন না থাকলে সংসদ টেলিভিশন প্রতিদিন বিকাল ৩টা থেকে রাত ৮টা (বাংলাদেশ সময়) পর্যন্ত সম্প্রচারিত হয়। চ্যানেলটি তথ্য মন্ত্রণালয় কর্তৃক পরিচালিত হয় এবং একটি টেরিস্টেরিয়াল টেলিভিশন চ্যানেল। এটি একটি ফ্রি-টু-এয়ার টেলিভিশন চ্যানেলও। সংসদ অধিবেশন চলাকালে পুরো কার্যক্রম এ টেলিভিশনের মাধ্যমে সম্প্রচার করা হয়। তবে সংসদ অধিবেশন বন্ধ থাকলে প্রতিদিন সন্ধ্যা ৫ টা থেকে রাত ৮টা পর্যন্ত উন্নয়ন ও শিক্ষামূলক অনুষ্ঠান সম্প্রচার করা হয়। ডিজিটাল টেরিস্ট্রিয়াল সম্প্রচার: শুধুমাত্র ঢাকা, চট্টগ্রাম ও খুলনা কেন্দ্র থেকে স্যাটেলাইট সম্প্রচার: দেশব্যাপী ও দেশের বাইরে। ইন্টারনেট সম্প্রচার: btvlive.gov.bd অফিশিয়াল সম্প্রচার মাধ্যম এ বাংলাদেশের টেলিভিশন কেন্দ্রের তালিকা "কেমন চলছে সংসদ টিভি"। দৈনিক জনকণ্ঠ। সংগ্রহের তারিখ ১৭ ফেব্রুয়ারি ২০১৭।
রাঁচি

রাঁচি বা রাঞ্চি (হিন্দি: राँची; /ˈrɑːntʃi/ (শুনুন), হিন্দুস্তানি: [ˈrãːtʃiː]) ভারতের ঝাড়খণ্ডের রাজধানী এবং রাজ্যটির মধ্যে দ্বিতীয় জনবহুল শহর। রাঁচি ছিল ঝাড়খণ্ড আন্দোলনের কেন্দ্র যেটি দক্ষিণ বিহার, উত্তর ওড়িশা, পশ্চিম পশ্চিমবঙ্গ এবং বর্তমানের ছত্তিসগড়-এর পূর্ব অংশের আদিবাসীদের এলাকা নিয়ে গঠনের দাবি করা হচ্ছিল। http://www.census2019.co.in/census/district/113-ranchi.html[স্থায়ীভাবে অকার্যকর সংযোগ] "Jharkhand Movement"। Country Studies। ২০১১-০৭-০৮ তারিখে মূল থেকে আর্কাইভ করা। সংগ্রহের তারিখ ২০০৯-০৫-০৭।
আজমল কাসাব

মোহাম্মদ আজমল আমির কাসব (উর্দু: محمد اجمل امیر قصاب‎‎; (13 সেপ্টেম্বর ১৯৮৭ - ২১ নভেম্বর ২০১২) ছিল এক পাকিস্তানি সন্ত্রাসবাদী। সে ভারতে ২০০৮ মুম্বই জঙ্গি হামলায় জড়িত ছিল। কাসবই উক্ত হামলার ঘটনার সঙ্গে জড়িত একমাত্র সন্ত্রাসবাদী যাকে পুলিশ জীবিত অবস্থায় গ্রেফতার করে। পাকিস্তান সরকার প্রথমে অস্বীকার করলেও, ২০০৯ সালের জানুয়ারি মাসে স্বীকার করে নেয় যে কাসব পাকিস্তানের নাগরিক। ২০১০ সালের ৩ মে একটি ভারতীয় আদালত তাকে হত্যা, ভারতের বিরুদ্ধে যুদ্ধ ঘোষণা, বিস্ফোরক পদার্থ বহন ও অন্যান্য অপরাধে অভিযুক্ত করে। ওই বছরই ৬ মে উক্ত আদালত চারটি অপরাধের মামলায় তার মৃত্যুদণ্ড ও পাঁচটি অপরাধের মামলায় যাবজ্জীবন কারাদণ্ড ঘোষণা করে। ২০০৮ সালের ২৬ নভেম্বর নয় জন সন্ত্রাসবাদীর সহায়তায় ভারতের মুম্বই শহরে ১৬৬ জন নাগরিককে হত্যার অভিযোগে কাসবের মৃত্যুদণ্ড ঘোষিত হয়। তার বিরুদ্ধে ভারতের বিরুদ্ধে যুদ্ধঘোষণা সহ আরও ৮০টি অপরাধের অভিযোগ প্রমাণিত হয়, যার শাস্তিও মৃত্যুদণ্ড। ২০১১ সালের ২১ ফেব্রুয়ারি বোম্বাই হাইকোর্ট কাসবের মৃত্যুদণ্ডের রায় বহাল রাখে। ২০১২ সালের ২৯ আগস্ট ভারতের সুপ্রিম কোর্টও সেই রায় বহাল রাখে। ২০১২ সালের ২১ নভেম্বর সকাল সাড়ে সাতটায় কাসবের ফাঁসি কার্যকর করা হয়। Mumbai gunman Kasab hanged on four year anniversary of attack, Business Week উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ajmal Kasab hanged today at 7:30 am (0200 GMT) today, oneindia,in, ৩ জুলাই ২০১৪ তারিখে মূল থেকে আর্কাইভ করা, সংগ্রহের তারিখ ২১ নভেম্বর ২০১২ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Planned 9/11 at Taj: Caught Terrorist"। Zee News। ২৯ নভেম্বর ২০০৮। ২০০৮-১২-২৫ তারিখে মূল থেকে আর্কাইভ করা। সংগ্রহের তারিখ ২০১২-১১-২১।  "'Please give me saline'"। Bangalore Mirror। ২৯ নভেম্বর ২০০৮। ২ মার্চ ২০০৯ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১২।  "Ajmal's Nationality Confirmed"। Dawn (Pakistani Newspaper)। ৮ জানুয়ারি ২০০৯। সংগ্রহের তারিখ ৩১ জানুয়ারি ২০১২।  Irani, Delnaaz (৩ মে ২০১০)। "Surviving Mumbai gunman convicted over attacks"। BBC News। ৫ মে ২০১০ তারিখে মূল থেকে আর্কাইভ করা। সংগ্রহের তারিখ ৩ মে ২০১০।  "Kasab challenges death penalty in Bombay HC"।  "Kasab waged war against India: court"। The Hindu। Chennai, India। ২২ ফেব্রুয়ারি ২০১১। সংগ্রহের তারিখ ২২ ফেব্রুয়ারি ২০১১।  "26/11 terror attacks case: Ajmal Kasab's plea to spare life rejected by SC"। The Indian Express। ২৯ আগস্ট ২০১২। সংগ্রহের তারিখ ২৯ আগস্ট ২০১২।  Ajmal Kasab hanged today at 7:30 am today, Mumbaivoice.com, ২৩ নভেম্বর ২০১২ তারিখে মূল থেকে আর্কাইভ করা, সংগ্রহের তারিখ ২১ নভেম্বর ২০১২ উদ্ধৃতি টেমপ্লেট ইংরেজি প্যারামিটার ব্যবহার করেছে (link) সন্ত্রাসবাদ প্রবেশদ্বার